**ஒக்டோபர் 24 அன்று, சமூகப் பாதுகாப்பிற்கான தீர்வுகளுக்கு வாக்களியுங்கள்**

அனைத்து ரொறன்ரோ வாசிகளுக்கும் பாதுகாப்பாக உணர உரிமை உண்டு. ஆனால் காவல்துறையில் அதீதமாகத் தங்கியிருத்தல், இனவெறி மற்றும் படிப்படியான பாகுபாடு மற்றும் சமூக அடிப்படையிலான தலையீடு மற்றும் தடுப்புக்கான நீண்டகாலமாகக் குறைவான நிதியுதவி ஆகியவை சமூகங்களையும் தனிநபர்களையும் ஆபத்தில் ஆழ்த்தியுள்ளன. மேலும் தடுக்கக்கூடிய ஓபியாய்டு (opioid) தொடர்பான இறப்புகளால் பலர் இறக்கின்றனர். வரவிருக்கும் நகரசபைத் தேர்தல், எங்கள் சமூகங்களைப் பாதுகாப்பாகவும் ஆரோக்கியமாகவும் வைத்திருக்கத் தேவைப்படும் அதிக முதலீடுகளுக்காக வாக்களிப்பதற்கு உங்களுக்கு ஒரு வாய்ப்பாகும்.

### **பிரச்சினை என்ன?**

**பாலின அடிப்படையிலான வன்முறைகள் அதிகரித்து வருகின்றன**

கோவிட்-19 தொடங்கியதில் இருந்து பெண்கள், சிறுமிகள் மற்றும் இருபாலின, மாறும்பாலின மற்றும் இருபாலினமும் அல்லாதவர்களுக்கு எதிரான வன்முறைகள் [தீவிரமடைந்துள்ளன](https://www.cbc.ca/news/canada/covid-isolation-risks-abusive-relationships-1.5510551). தொடர்ச்சியான தொற்றுநோய் தொடர்பான முடக்குதல்கள், தனிமைப்படுத்தல் மற்றும் உயர்த்தப்பட்ட நிதி அழுத்தங்களுக்கு மத்தியில், பாலின அடிப்படையிலான வன்முறையின் அதிகரிப்பு [நிழல் தொற்றுநோய் என்று பெயரிடப்பட்டுள்ளது](https://www.thestar.com/opinion/contributors/2021/12/06/gender-based-violence-claimed-58-lives-in-ontario-this-year-its-an-indictment-of-our-collective-failure-to-keep-women-and-girls-safe.html). கடந்த ஆண்டு, ஒன்ராறியோவில் GBV (பாலின அடிப்படையிலான வன்முறைகள்) ஆல் [58 உயிர்கள்](https://www.oaith.ca/assets/files/2020-2021-Annual-Femicide-List.pdf) பறிக்கப்பட்டதாக மதிப்பிடப்பட்டுள்ளது.

**நலிவடைந்த மற்றும் ஒதுக்கப்பட்ட சமூகங்களுக்கு முதலில் சமூகமளிப்பது காவற்துறையாக இருக்கக் கூடாது**

[காவற்துறையின் தலைமையிலான, குற்றவியல் நீதி-சார்ந்த நெருக்கடிகளுக்கான பதிலளிப்புகள்](https://neighbourhoodcentres.ca/resource_files/1644254232Rethinking%20Community%20Safety%20-%20A%20Step%20Forward%20For%20Toronto%20-%20Full%20Report.pdf) செலவு கூடியவை, பழங்குடியினர், கறுப்பர்கள் மற்றும் மாற்றுப்பாலின சமூகத்தவர்கள் மற்றும் பாலியல்த் தொழிலாளர்களை அதிகமாகக் குற்றப்படுத்த முனைகின்றன, மேலும் வன்முறை மற்றும் மரணத்தைக் கூட விளைவிக்கக்கூடியவை. பாலின அடிப்படையிலான வன்முறைக்கான கைது சார்பு அணுகுமுறைகள் புகாரளிப்பதைத் தடுக்கின்றன மற்றும் தப்பிப்பிழைத்தவர்களைத் தண்டிக்கின்றன. உதாரணமாக, உயிர் பிழைத்தவர்கள் தங்கள் துணைவர்கள் கைது செய்யப்பட்டுச் சிறையில் அடைக்கப்பட்ட [பிறகு இறப்பதற்கான வாய்ப்பு 64% அதிகம்](https://neighbourhoodcentres.ca/resource_files/1644254232Rethinking%20Community%20Safety%20-%20A%20Step%20Forward%20For%20Toronto%20-%20Full%20Report.pdf). ரொறன்ரோப் பொலிஸ் சேவையானது வருடத்திற்கு சுமார் [33,000 மனநலம் சார்ந்த அழைப்புகளைப்](https://www.cbc.ca/news/canada/toronto/toronto-community-crisis-service-mental-health-1.6548427) பெறுகிறது, இது [விகிதாசாரமாகப்](https://neighbourhoodcentres.ca/resource_files/1644254232Rethinking%20Community%20Safety%20-%20A%20Step%20Forward%20For%20Toronto%20-%20Full%20Report.pdf) பலவந்தத்தைப் பயன்படுத்துவதால் விளைகிறது.

**கறுப்பினத்தவர்கள், பழங்குடியினர் அல்லது வீடற்றவர்களாக இருப்பவர்கள் அதிகமாகக் காவற்துறையினரின் நடவடிக்கைக்கு உள்ளாக்கப்படுகின்றனர்**

ரொறன்ரோ பொலிஸ் சேவையால் சேகரிக்கப்பட்ட இனம் சார்ந்த தரவு, பல இனவாத சமூகங்கள் வன்முறையைப் பயன்படுத்திய சம்பவங்கள் மற்றும் ஆடை அவிழ்ப்புத் தேடுதல்கள் ஆகியவற்றில் [அதிகமாகப் பிரதிநிதித்துவப்படுத்தப்பட்டதாகக்](https://toronto.ctvnews.ca/review-finds-people-of-colour-faced-disproportionate-levels-of-force-by-toronto-police-1.5947586) காட்டுகிறது. எடுத்துக்காட்டாக, 2020 இல் காவற்துறையினரின் தொடர்புகளில் 24% மட்டுமே ஈடுபட்டிருந்தாலும் கூட ரொறன்ரோப் பொலிசார் சம்பந்தப்பட்ட [அனைத்து வன்முறைச் சம்பவங்களில் கிட்டத்தட்ட 40%](https://toronto.citynews.ca/2022/06/15/toronto-police-race-based-data/) கறுப்பின மக்கள் உட்பட்டுள்ளனர். கனடா முழுவதும், பழங்குடியின மக்கள் [சிறையில் அடைக்கப்படுவதற்கான வாய்ப்புகள் மற்ற மக்களை விட ஐந்து மடங்கு](https://neighbourhoodcentres.ca/resource_files/1644254232Rethinking%20Community%20Safety%20-%20A%20Step%20Forward%20For%20Toronto%20-%20Full%20Report.pdf) அதிகம். வீடற்றவர்களாக இருக்கும் மக்கள் மற்றவர்களை விட காவற்துறையினருடன் [பத்து மடங்கு அதிகமாகத் தொடர்பு கொள்கிறார்கள்](https://neighbourhoodcentres.ca/resource_files/1644254232Rethinking%20Community%20Safety%20-%20A%20Step%20Forward%20For%20Toronto%20-%20Full%20Report.pdf).

**ஓபியாய்டு(opioid) நச்சு நெருக்கடி இன்னும் மோசமாகி வருகிறது, மேலும் மக்கள் இறந்து கொண்டிருக்கிறார்கள்**

தொற்றுநோய் தொடங்கியதிலிருந்து ஓபியாய்டு நச்சுத்தன்மையால் இறப்புகளில் [87% அதிகரித்துள்ளது](https://public.tableau.com/app/profile/tphseu/viz/TOISDashboard_Final/ParamedicResponse) - கடந்த இரண்டு ஆண்டுகளில் 1,000 க்கும் மேற்பட்ட உயிர்கள் இழக்கப்பட்டுள்ளன. மத்திய அரசாங்கம் ரொறன்ரோ நகரத்தின் தனிப்பட்ட பயன்பாட்டிற்காக சட்டவிரோத போதைப்பொருட்களை வைத்திருப்பதை [குற்றமற்றதாக்குவதற்கான](https://www.cbc.ca/news/canada/toronto/drug-decriminalization-toronto-decision-1.6542307) கோரிக்கையைப் பரிசீலித்துள்ளதால், வளர்ந்து வரும் நெருக்கடிக்கு தீர்வு காண, நிதியுதவியில் விரைவான அதிகரிப்பிற்கும் தீங்கு குறைப்புத் திட்டங்களை விரிவுபடுத்துவதற்கும் சேவை வழங்குநர்கள் [அழைப்பு விடுத்துள்ளனர்](https://pqwchc.org/wp-content/uploads/Harm-Reduction-Continuum-of-Care-TCLHIN-March2018.pdf).

**உரிய நடவடிக்கை எடுக்கவும்!**

1. உங்கள் நகர சபை வேட்பாளர்கள் பின்வரும் நடவடிக்கைகளில் ஈடுபடுவார்களா என்று கேளுங்கள்:

* பாலின அடிப்படையிலான வன்முறைக்கு எதிரான செயல் திட்டம் உட்பட ரொறன்ரோவின் பாலின சமத்துவ உத்தியை முழுமையாக வளப்படுத்தல்
* இளைஞர் வன்முறைத் தடுப்பு, வீடற்ற தன்மை, மனநல நெருக்கடிகள் மற்றும் பாலின அடிப்படையிலான வன்முறை ஆகிய நான்கு முக்கிய பகுதிகளில் காவற்துறையை நம்பியிருப்பதைக் குறைக்கும் வன்முறையற்ற, சமூகம் சார்ந்த திட்டங்களைச் செயற்படுத்தக் காவல் துறை வளங்களைத் திசை திருப்பிவிடல்.
* தற்போதைய [மனநல ஆரோக்கிய ஆரம்பப்](https://www.toronto.ca/legdocs/mmis/2022/ex/bgrd/backgroundfile-175060.pdf) பங்காளர்களுக்கான ஆதாரங்களை உடனடியாக அதிகரித்து, சமூக நிறுவனங்கள் மற்றும் அடிமட்டக் குழுக்கள் - குறிப்பாகப் பழங்குடியினர் மற்றும் கறுப்பர்கள் தலைமையிலான மற்றும் மனநலம் -சார்ந்த குழுக்கள் - அவர்களுக்குத் தேவையான ஆதாரங்களைக் கொண்டிருப்பதை உறுதிசெய்தல்.
* தடுக்கக்கூடிய அளவுக்கதிகமான போதையேற்றல் இறப்புகளைத் தடுக்க, நிதியுதவியை அதிகரித்தல் மற்றும் தீங்கு குறைப்பு நிரலாக்கம் மற்றும் சேவைகளை விரிவுபடுத்தல்.
* போதைவஸ்துக் கொள்கை மற்றும் நகரம்/நகரம் நிதியளிக்கும் திட்டங்கள் மற்றும் சேவைகள் தீங்கு குறைப்பு அணுகுமுறைகள் மூலம் தகவலளிக்கப்படுவதை உறுதிசெய்யத் தீங்கு குறைப்பு நிபுணர்களுடன் இணைந்து பணியாற்றுதல்.
* தனிப்பட்ட பயன்பாட்டிற்காக சட்டவிரோதமான போதைப்பொருட்களை வைத்திருப்பதை குற்றமற்றதாக்குவதற்கான நகரத்தின் கோரிக்கையை ஏற்க மத்திய அரசிற்குப் பரிந்துரைத்தல்.

1. **வேட்பாளர்களைப் பற்றி மேலும் அறியவும்**தேர்தல் பிரச்சினைகள் மற்றும் வேட்பாளர்கள் எங்கு நிற்கிறார்கள் என்பதைப் பற்றி மேலும் அறிய அனைத்து வேட்பாளர்கள் விவாதம் போன்ற [ஒரு நிகழ்வில் கலந்து கொள்ளவும்](https://www.socialplanningtoronto.org/municipal_election_resources#events).
2. தேர்தல் நாளில் (ஒக்டோபர் 24), முன்கூட்டிய வாக்கெடுப்பின் போது (ஒக்டோபர் 7–14) அல்லது அஞ்சல் மூலம் (செப்டம்பர் 1 முதல் -23 விண்ணப்பிக்கவும்) [வாக்களிப்பதற்கு உறுதியெடுக்கவும்](https://www.socialplanningtoronto.org/voter_pledge_2022).

மேலதிகத் தகவல்களுக்கு, [www.socialplanningtoronto.org](http://www.socialplanningtoronto.org) ஐப் பார்வையிடவும்.